SET ปิดลบ 6 จุด รับปัจจัยตปท. หลังตัวเลขเศรษฐกิจจีนต่ำคาด แนะจับตาผลประชุมกนง. 19ธ.ค.นี้
SET ปิดลบ 6 จุด รับปัจจัยตปท. หลังตัวเลขเศรษฐกิจจีนต่ำคาด แนะจับตาผลประชุมกนง. 19ธ.ค.นี้ โดยดัชนีปิดตลาดวันนี้ที่ระดับ 1,609.45 จุด ลดลง 5.54 จุด หรือ 0.34% มูลค่าการซื้อขาย 4.49 หมื่นล้านบาท
14 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ที่ระดับ 1,609.45 จุด ลดลง 5.54 จุด หรือ 0.34% มูลค่าการซื้อขาย 4.49 หมื่นล้านบาท
10 หุ้นกดดัชนีวันนี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้รับ Sentiment ลบต่อเนื่องจาก PTTEP ยังโดนขายเป็นหลัก และเผชิญแรงกดดันตลาดต่างประเทศติดลบหลังตัวเลขเศรษฐกิจของจีนออกมาแย่กว่าคาด โดยตัวเลขผลผลิตภาคอุตสาหกรรมของจีนเดือน พ.ย.ขยายตัว 5.4% ต่ำกว่าที่ตลาดคาดขยายตัว 5.9% สะท้อนเศรษฐกิจจีนชะลอตัวในระดับหนึ่ง นอกจากนี้ สงครามการค้าระหว่างสหรัฐและจีนยังมีความไม่แน่นอนสูง
สำหรับแนวโน้มการลงทุนในสัปดาห์หน้า นายณัฐชาต กล่าวว่า ตลาดหุ้นไทยมีโอกาสฟื้นตัวได้บ้าง หลังจากสัปดาห์นี้อ่อนแอกว่าตลาดอื่น พร้อมแนะจับตาการประชุมธนาคารกลางหลายแห่งในสัปดาห์หน้า โดยเฉพาะชุมธนาคารกลางสหรัฐฯ (เฟด) คาดว่าจะปรับขึ้นอัตราดอกเบี้ย แต่ให้รอดูการส่งสัญญาณทิศทางในปีหน้าจากเดิมที่คาดว่าจะปรับขึ้นดอกเบี่ย 3 ครั้ง แต่หากลดเหลือ 2 ครั้งก็จะเป็น Sentiment บวกให้กับตลาดฯ
นอกจากนี้ การประชุมคณะกรรมนโยบายการเงิน (กนง.) 19 ธ.ค.นี้มีโอกาสจะปรับขึ้นอัตราดอกเบี้ย หลังจากผู้ว่าการ ธนาคารแห่งประเทศไทย (ธปท.) ส่งสัญญาณมากขึ้นว่าไทยไม่อาจต้านกระแสการปรับขึ้นอัตราดอกเบี้ยของโลกได้
อีกทั้งให้ติดตามการประชุมสหภาพยุโรป (EU) ที่จะมีการพิจารณาร่างกฏหมายงบประมาณฉบับใหม่ของอิตาลีในวันที่ 19 ธ.ค.นี้ และจีนก็จะมีการประชุมผู้นำระดับสูงในวันที่ 19-21 ธ.ค.ซึ่งก็มองกันว่าอาจจะออกมาตรการเพื่อเยียวยาผู้ประกอบการที่ได้รับผลกระทบจากสงครามการค้า
พร้อมให้แนวับ 1,600 ถัดไป 1,580 จุด ส่วนแนวต้านให้ไว้ที่ 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 5,518.70 ล้านบาท ปิดที่ 121 บาท ลดลง 4 บาท
PTT มูลค่าการซื้อขาย 2,451.57 ล้านบาท ปิดที่ 47.75 บาท เพิ่มขึ้น 0.25 บาท
KBANK มูลค่าการซื้อขาย 2,216.05 ล้านบาท ปิดที่ 185 บาท ลดลง 3 บาท
ADVANC มูลค่าการซื้อขาย 1,787.68 ล้านบาท ปิดที่ 170 บาท เพิ่มขึ้น 3.50 บาท
CPALL  มูลค่าการซื้อขาย 1,077.13 ล้านบาท ปิดที่ 71 บาท เพิ่มขึ้น 0.25 บาท
 
ตลาดหุ้นเอเชีย
